সামারস্ল্যাম (২০২৩)
সামারস্ল্যাম একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি সামারস্ল্যাম কালানুক্রমিকের অধীনে প্রচারিত ষট্‌ত্রিংশ অনুষ্ঠান ছিল। এই অনুষ্ঠানটি ২০২৩ সালের ৫ই আগস্ট তারিখে মার্কিন যুক্তরাষ্ট্রের মিশিগানের ডেট্রয়েটের ফোর্ড ফিল্ডে অনুষ্ঠিত হয়েছে। এই অনুষ্ঠানে সর্বমোট নয়টি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে রোমান রেইন্স আনডিস্পিউটেড ডাব্লিউডাব্লিউই ইউনিভার্সাল চ্যাম্পিয়নশিপ ম্যাচে জে উসোকে পরাজিত করেছে। অন্যান্য শীর্ষস্থানীয় ম্যাচে, বিয়াঙ্কা বেলেয়ার ডাব্লিউডাব্লিউই নারী চ্যাম্পিয়নশিপের জন্য আয়োজিত ট্রিপল থ্রেট ম্যাচে শার্লট ফ্লেয়ার ও আসকাকে এবং একক ম্যাচে কোডি রোডস ব্রক লেজনারকে পিনফলের মাধ্যমে পরাজিত করেছে।